至若華與炳錫在廣州，悉倉之開，知事敗，謀欲出亡。華亟返宿處，將治裝。見店前駐警車一，心稍異之，入，以防火道乘樓。而諸便衣吏衹以電梯先行，方入其室搜焉。華至，見門內人，即反。避吏間出，覓單車，踏去。是時差館設卡封城，畢檢所出入車。而華一路徐行，略無沮截，逕出於城，直至天河，始招車之廈門，居然遁去。自是，公安部為華舉國購賞矣。